Source: https://beta.e-justice.europa.eu/380/SL/succession?ESTONIA&action=printMS&init=true&member=1
Timestamp: 2020-06-03 10:56:14+00:00

Document:
V Estoniji so za obravnavanje zahtev za razglasitev izvršljivosti v skladu s členom 45(1) Uredbe pristojna okrajna sodišča. V Estoniji so štiri okrajna sodišča: v Harjuju, Pärnuju, Tartuju in Viruju. Kontaktni podatki okrajnih sodišč so na voljo na spletišču sodišč.
V Estoniji so za obravnavanje pravnih sredstev zoper sodne odločbe o zahtevah za razglasitev izvršljivosti v skladu s členom 50(2) Uredbe pristojna okrožna sodišča. V Estoniji sta dve okrožni sodišči: okrožno sodišče v Talinu in okrožno sodišče v Tartuju. Kontaktni podatki okrožnih sodišč so na voljo na spletišču sodišč.
Pravna sredstva pri okrožnih sodiščih se vložijo prek okrajnega sodišča, katerega odločba se izpodbija.
Okrožno sodišče v Talinu kot sodišče druge stopnje odloča o pravnih sredstvih zoper odločbe okrajnih sodišč v Harjuju in Pärnuju. Okrožno sodišče v Tartuju kot sodišče druge stopnje odloča o pravnih sredstvih zoper odločbe okrajnih sodišč v Tartuju in Viruju.
V Estoniji je za take postopke pristojno vrhovno sodišče. Odločba okrožnega sodišča se lahko izpodbija z vložitvijo pravnega sredstva pri vrhovnem sodišču. Pravno sredstvo zoper odločbo lahko temelji izključno na dejstvu, da je okrožno sodišče pri odločanju nepravilno uporabilo neko določbo materialnega prava ali bistveno kršilo neko določbo procesnega prava, to dejstvo pa je lahko privedlo do nepravilne odločbe sodišča.
Kontaktni podatki so na voljo na spletišču vrhovnega sodišča.
V Estoniji evropska potrdila o dedovanju v skladu s členom 64 Uredbe izdajo notarji. Posodobljeni kontaktni podatki vseh notarjev, ki so bili imenovani v Estoniji, so na voljo na spletišču notarske zbornice ali v sistemu Poišči notarja.
V Estoniji so za take postopke pristojna okrajna sodišča.
Za izpodbijanje evropskega potrdila o dedovanju, ki ga je izdal notar, je treba vložiti zahtevek pri okrajnem sodišču, na območju katerega ima sedež notar, ki je izdal evropsko potrdilo o dedovanju. Okrajno sodišče izda odločbo v zvezi z zahtevkom.
Zoper odločbo okrajnega sodišča je mogoče vložiti pravno sredstvo pri okrožnem sodišču, zoper odločbo okrožnega sodišča o pravnem sredstvu pa je mogoče vložiti pravno sredstvo pri vrhovnem sodišču.
V Estoniji ni takih organov.
Zadnja posodobitev: 28/05/2020

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče